## Izmjene i dopune općih pravila/uvjeta ugovaranja primarne, sekundarne i tercijarne razine zdravstvene zaštite za 2003. godinu

### NN 110/2003 (11.7.2003.), Izmjene i dopune općih pravila/uvjeta ugovaranja primarne, sekundarne i tercijarne razine zdravstvene zaštite za 2003. godinu

# HRVATSKI ZAVOD ZA ZDRAVSTVENO OSIGURANJE

1495

Na osnovi odredaba članka 142. i 144. Zakona o
obveznim odnosima (»Narodne novine« broj 53/91., 73/91., 3/94., 7/96 i
112/99.), odredaba Pravilnika o standardima i normativima prava na zdravstvenu
zaštitu iz osnovnog zravstvenog osiguranja za 2003. godinu (»Narodne novine«
broj 2/03., 13/03., 32/03. i 60/03.) i Odluke o osnovama za sklapanje ugovora
sa zdravstvenim ustanovama i privatnim zdravstvenim radnicima za 2003. godinu
(»Narodne novine« broj 2/03., 13/03., 32/03. i 60/03.), te osnovom članka 19.
Statuta Hrvatskog zavoda za zdravstveno osiguranje (»Narodne novine« broj
16/02., 24/02. i 58/03.) Upravno vijeće Hrvatskog zavoda za zdravstveno
osiguranje na 27. sjednici održanoj 18. lipnja 2003. godine, donijelo je

## IZMJENE I DOPUNE

### OPĆIH PRAVILA/UVJETA UGOVARANJA PRIMARNE, SEKUNDARNE I TERCIJARNE RAZINE ZDRAVSTAVENE ZAŠTITE ZA 2003. GODINU

Točka I.

U Općim pravilima/uvjetima ugovaranja primarne,
sekundarne i tercijarne razine zdravstvene zaštite za 2003. godinu (»Na­rod­ne
novine« broj 54/03 – u daljnjem tekstu: Opća pravila) u poglavlju OPĆA PRAVILA/
UVJETI UGOVARANJA PRIMARNE RAZINE ZDRAVSTVENE ZAŠTITE

– Točke 4., 14. 29. i 39. mijenjaju se i glase:

»U skladu s odredbama članka 29. Odluke,
Privatni zdravstveni radnik/Ustanova obvezni su za pruženu zdravstvenu zaštitu
u svezi s liječenjem zbog ozljeda, odnosno bolesti koje su posljedica slučajeva
prometne nesreće ili ozljede prouzročene nanošenjem tjelesnih ozljeda od strane
druge osobe, ispostavljati pojedinačne račune na osnovi Plave knjige i utvrđene
cijene boda određenog za specijalističko-konzilijarnu zdravstvenu zaštitu, te
ih dostavljati Zavodu do 3. u mjesecu za protekli mjesec isklju­čivo radi
provedbe postupka nadoknade štete u skladu s člancima 109., 110., 112. i
114.-116. Zakona o zdravstvenom osiguranju.

Privatni zdravstveni radnik/Ustanova obvezuje se
na poje­dinačne račune iz stavke 1. ove točke upisati oznaku »PRIJ-ORPB V.1.0.«
i njezin evidencijski broj, zatim u tablicu sa stupcima »šifra i naziv
postupka, materijala ili lijeka«, »broj/količina postupka, materijala ili
lijeka« upisati šifre učinjenih postupaka, korištenja materijala, ordiniranje
lijekova, količinu i broj bodova, a u rubrici »Jedinična cijena« i »Ukupno«
iskazati cijenu i ukupan iznos računa. Zavod se obvezuje za rečeni postupak
»obavijesti i obrade osobnog računa« iz ove točke, platiti Privatnom
zdravstvenom radniku/Ustanovi novčanu naknadu u visini 3 boda obračunanih prema
vrijednosti boda za specijalističko-konzilijarnu zdravstvenu zaštitu. Postupak
»obrade osobnog računa« Privatni zdravstveni radnik/Ustanova se obvezuje
također iskazati na predmetnom osobnom računu sa iskazanim brojem bodova i
obračunanom cijenom boda.«

– Točke 5., 15. 30. i 40. mijenjaju se i glase:

»Privatni zdravstveni radnik/Ustanova obvezuje
se za pru­ženu zdravstvenu zaštitu u svezi s provođenjem zdravstvene zaštite za
slučajeve koji su posljedica ozljede na radu i profesionalne bolesti,
ispostavljati Zavodu osobne račune na osnovi Plave knjige i utvrđene cijene
boda određenog za specijalističko-konzilijarnu zdravstvenu zaštitu, te ih
dostavljati Zavodu do 3. u mjesecu za protekli mjesec radi provedbe postupka
naknade pro­uzročene štete u skladu s člankom 113. Zakona o zdravstvenom
osiguranju, te radi praćenja prosječne visine toškova po osiguraniku propisanih
u skladu s člankom 71. i 72. Zakona o zdravstvenom osiguranju.

Privatni zdravstveni radnik/Ustanova obezuje se
u osobne račune iz stavke 1. ove točke upisati oznaku »PRIJ-ORPB V.1.0.« i
njezin evidencijski broj, zatim u tablicu sa stupcima »šifra i naziv postupka,
materijala ili lijeka«, »broj/količina postupka, materijala ili lijeka« upisati
šifre učinjenih postupaka, korištenja materijala, ordiniranje lijekova,
količinu i broj bodova, a u rubrici »Jedinična cijena« i »Ukupno« iskazati cijenu
i ukupan iznos računa. Zavod se obvezuje za rečeni postupak »obavijesti i
obrade osobnog računa« iz ove točke, platiti Privatnom zdravstvenom
radniku/Ustanovi novčanu nadoknadu u visini 3 boda obra­ču­nanih prema
vrijednosti boda za specijalističko-konzilijarnu zdravstvenu zaštitu. Postupak
»obrade osobnog računa« Privatni zdravstveni radnik/Ustanova obvezuje se
također iskazati na predmetnom osobnom računu s iskazanim brojem bodova i
obračunanom cijenom boda.«

Točka II.

U Općim pravilima u
poglavlju OPĆA PRAVILA/UVJETI UGOVARANJA ZA SEKUNDARNU I TERCIJARNU RAZINU
ZDRAVSTVENE ZAŠTITE Točka IV. mijenja se i glasi:

»Privatni zdravstveni
radnik/Ustanova obvezni su osiguranu osobu Zavoda upućenu radi korištenja
bolničkog liječenja ili specijalističko-konzilijarne zdravstvene zaštite u
slučajevima ugro­ženosti života primiti na liječenje ili
specijalističko-konzilijarnu, odnosno dijagnostičku obradu odmah, a u ostalim
slučajevima najkasnije u roku od 30 dana od dana kad im se osigurana osoba s
uputnicom izabranog doktora prvi put javila.

Kad Privatni
zdravstveni radnik/Ustanova ne pruži osiguranoj osobi Zavoda traženu
zdravstvenu zaštitu u roku iz stavke 1. ove Točke Privatni zdravstveni
radnik/doktor zaposlenik Ustanove, obvezan je na uputnici naznačiti razlog
nepružanja tražene zdravstvene zaštite s naznakom datuma kad će osiguranu osobu
primiti na bolničko liječenje, specijalistički pregled ili dijag­nostički,
odnosno terapijski postupak, s time da taj datum mora biti unutar roka od 60
dana od datuma prvog javljanja osigurane osobe Zavoda Privatnom zdravstvenom
radniku/Ustanovi.«

Točka III.

Ove izmjene i dopune
Općih pravila stupaju na snagu danom objave u »Narodnim novinama«, a
primjenjuju se od 1. srpnja 2003. godine.

Klasa: 025-04/03-01/157
Urbroj: 338-01-05-03-1
Zagreb, 18. lipnja 2003.

 Predsjednik
Upravnog vijeća Hrvatskog zavoda za zdravstveno osiguranje
**doc. dr. sc. Nikica Gabrić,** v. r.

Izmjene i dopune, NN 110/2003-1495